**Z A P I S N I K**

sa 5. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 22. prosinca 2021. godine s početkom u 13,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Tomislav Panenić
6. Branislav Mišljenović
7. Antun Lukić,
8. Mihael Sabadoš,
9. Amalija Lovrić

**Odsutni članovi Općinskog vijeća:**

1. Robert Mesaroš, najavio izostanak

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Marija Filipović - računovodstveni referent
5. Andrea Horvatović – komunalni i poljoprivredni redar

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 9 vijećnika od 10 vijećnika) i da se mogu donositi pravovaljane odluke.

Prije prelaska na dnevni red predsjednik Općinskog vijeća otvorio je raspravu o zapisniku sa s 4. sjednice Općinskog vijeća Općine Tompojevci, održane dana 27. listopada 2021. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 9 glasova ZA usvojilo Zapisnik.

Nakon usvajanja Zapisnika predsjednik Općinskog vijeća predlaže točke dnevnog reda

1. Prijedlog Programa građenja komunalne infrastrukture za 2022. g.
2. Prijedlog Programa održavanja komunalne infrastrukture u 2022. g.
3. Prijedlog Programa javnih potreba u kulturi za 2022. g.
4. Prijedlog Programa javnih potreba u sportu za 2022. g.
5. Prijedlog Programa utroška sredstava šumskog doprinosa za 2022. g.
6. Prijedlog Programa utroška sredstava naknade za zadržavanje nezakonito izgrađene zgrade u prostoru za 2022.g.
7. Prijedlog Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog na području Općine Tompojevci za 2022. godinu.
8. Prijedlog Programa utroška sredstava od prodaje obiteljskih kuća u državnom vlasništvu na području Općine Tompojevci u 2022. godini.
9. Prijedlog Programa socijalne skrbi za 2022. g.
10. Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Tompojevci u 2022. godini.
11. Prijedlog Proračun Općine Tompojevci za 2022. i projekcije za 2023**.** i 2024**.** g.
12. Prijedlog Odluke o izvršenju Proračuna Općine Tompojevci za 2022. g.
13. Prijedlog II. izmjena i dopuna Proračuna Općine Tompojevci za 2021. godinu.
14. Prijedlog Odluke o izboru najpovoljnije ponude za zakup poljoprivrednog zemljišta u vlasništvu Općine Tompojevci.
15. Prijedlog Odluke o kupovini poslovnih udjela društva VTV d.o.o.
16. Zaključak o prihvaćanju Izvješća o stanju u prostoru Općine Tompojevci za razdoblje 2017. – 2020.
17. Prijedlog Odluke o donošenju Procjene rizika od velikih nesreća za Općinu Tompojevci.
18. Analiza stanja sustava civilne zaštite na području Općine Tompojevci u 2021.g.
19. Godišnji plan razvoja sustava civilne zaštite na području Općine Tompojevci za 2022. g.

Dnevni red jednoglasno prihvaćen ( 9 glasova „ZA“).

**Točka 1.**

*Prijedlog Programa građenja komunalne infrastrukture za 2022. g.*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković -*  Program građenja komunalne infrastrukture za 2022. g. izrađen je u skladu sa Zakonom o komunalnom gospodarstvu. Planiran je u iznosu od 2.691.250,00 kuna. Sredstva su predviđena za izgradnju dječjeg igrališta u Bokšiću, izgradnju bočališta u Tompojevcima, informacijski interaktivni kioska u svakom naselju po jedan, nadstrešnica na autobusnom stajalištu u Čakovcima, izgradnja mrtvačnice na pravoslavnom groblju u Čakovcima, za rekonstrukciju ceste u Berku, rekonstrukciju svlačionice na nogometnom igralištu u Berku, osvjetljenje zida na tematskom parku u Tompojevcima i uređenje mrtvačnice (dogradnja rampe za invalide) u Tompojevcima.

Otvorena rasprava.

Tomislav Panenić – pita da li postoji projektna dokumentacija za boćalište i zašto je svlačionica predviđena na stavci javne zelene površine.

Općinski načelnik – pojašnjava da je izgradnja boćališta predviđena u Tompojevcima, jer ljudi se najviše boćanju u Tompojevcima, a boćalište će se graditi u suradnji s Hrvatskim boćarskim savezom, pa smo mi planirali jedan dio sredstava.

Kata Cvitković – Sportska svlačionica je planirana na stavci propisanoj Zakonom o komunalnom gospodarstvu.

**Općinsko vijeće je jednoglasno sa 9 glasova „ZA“ donijelo**

**Program građenja komunalne infrastrukture za 2022. g.**

**Točka 2.**

*Prijedlog Programa održavanja komunalne infrastrukture u 2022. g.*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković -*  Program održavanja komunalne infrastrukture u 2022. g. izrađen je u skladu sa Zakonom o komunalnom gospodarstvu. Planiran je u iznosu od 906.500,00 kuna. Sredstva su predviđena za održavanje nerazvrstanih cesta, građevina i uređaja javne namjene, javne rasvjete, javnih površina na kojima nije dopušten promet motornim vozilima, javnih zelenih površina i čistoće javnih površina, groblja, deratizacija i dezinsekcija i veterinarsko-higijeničarski poslovi (pojašnjeno po stavkama).

Otvorena rasprava.

Tomislav Panenić – ne vidi gdje su planirani poljski putovi i ako će se graditi staze zašto su planirane kog programa održavanja.

Kata Cvitković – poljski putovi se vode pod nerazvrstane ceste, a staze se neće graditi već popravljati, pa su iz tog razloga planirane kod programa održavanja.

**Općinsko vijeće je jednoglasno sa 9 glasova „ZA“ donijelo**

**Program održavanja komunalne infrastrukture u 2022. g.**

**Točka 3.**

*Prijedlog Programa* *javnih potreba u kulturi za 2022. g.*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković* - u Programu javnih potreba u kulturi za 2022. g., predviđena su sredstva za kulturno umjetnički amaterizam, kulturne manifestacije i sufinanciranje projekta „Bibliobus“. Ukupna vrijednost Programa iznosi 50.000,00 kn. Sredstva će se dodjeljivati putem natječaja (osim bibliobusa).

Otvorena rasprava.

Slavko Ždinjak – mogu li se prijavljivati projekti s iznosom većim od 5.000,00 kuna (do sada smo dobivali po 5.000,00 kuna)

Općinski načelnik – sredstva se dodjeljuju putem natječaja na temelju prijavljenih projekata sukladno predviđenim sredstvima u proračunu. Prije natječaja biti će organizirano predavanje za udruge gdje će im biti pojašnjeno kako napisati projekt i izvješće za isti.

**Općinsko vijeće je jednoglasno sa 9 glasova „ZA“ donijelo**

**Program javnih potreba u kulturi za 2022. g.**

**Točka 4.**

*Prijedlog Programa* *javnih potreba u sportu za 2022. g.*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković* - U Programu javnih potreba u sportu za 2022. godinu, predviđena su sredstva za redovan rad nogometnih klubova i ostalih sportskih udruga, kao i sredstva za održavanje sportskih priredbi. Ukupna vrijednost Programa je 72.000,00 kn. Sredstva će se dodjeljivati putem natječaja.

**Općinsko vijeće je bez rasprave, jednoglasno sa 9 glasova „ZA“ donijelo**

**Program javnih potreba u sportu za 2022. g.**

**Točka 5.**

*Prijedlog Programa* *utroška sredstava šumskog doprinosa za 2022. g.*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković -* Programom utroška sredstava šumskog doprinosa za 2022. g., planiraju se sredstva od šumskog doprinosa u iznosu od 22.250,00 kuna, a ista će se utrošiti za rekonstrukciju ceste u naselju Berak.

**Općinsko vijeće je bez rasprave, jednoglasno sa 9 glasova „ZA“ donijelo**

**Program utroška sredstava šumskog doprinosa za 2022. g.**

**Točka 6.**

*Prijedlog Programa* *utroška sredstava naknade za zadržavanje nezakonito izgrađene zgrade u prostoru za 2022.g.*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković -* Programom utroška sredstava naknade za zadržavanje nezakonito izgrađene zgrade u prostoru za 2022. planiraju se sredstava na temelju uplaćenog iznosa sredstava naknade za zadržavanje nezakonito izgrađene zgrade u prostoru za 2022. u iznosu od 15.000,00 kuna. Sredstva će se utrošiti za rekonstrukciju ceste u naselju Berak.

**Općinsko vijeće je bez rasprave, jednoglasno sa 9 glasova „ZA“ donijelo**

**Program utroška sredstava naknade za zadržavanje nezakonito izgrađene zgrade u prostoru za 2022.g.**

**Točka 7.**

*Prijedlog Programa* *korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2022. g.*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković -* Programom korištenja sredstava ostvarenih od prodaje, privremenog zakupa i dugogodišnjeg zakupa poljoprivrednog zemljišta u vlasništvu RH za 202. g. određuje se korištenja tih sredstava na području Općine Tompojevci. Ukupna sredstva se planiraju u iznosu od 1.044.700,00 kn a raspoređuju se po namjenama (razvrstanih u 4 točke - pojašnjeno). Za realizaciju programa zadužen je Općinski načelnik.

Otvorena rasprava.

Amalija Lovrić – pod uređenjem poljskih puteva planira li se i put na kraju ulice Bana Jelačića.

Općinski načelnik – zahvaljuje na pitanju i imati će u vidu i taj put kad dođe do realizacije projekta uređenja poljskih putova.

**Općinsko vijeće je jednoglasno sa 9 glasova „ZA“ donijelo**

**Program korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2022. g.**

**Točka 8.**

*Prijedlog Programa utroška sredstava od prodaje obiteljskih kuća u državnom vlasništvu na području Općine Tompojevci u 2022. godini*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković -* Od prodaje obiteljskih kuća u državnom vlasništvu na području Općine Tompojevci u 2022. godini planiraju se sredstva u iznosu od 28.500,00 kuna (Sanja Ivanko iz Berka podnijela zahtjev za kupovinu kuće u Berku, Čakovačka 55, procjenjena vrijednost nekretine iznosi 28.500,00 kn) koristit će se za stambeno zbrinjavanje - sufinanciranje kupovine i gradnje prve nekretnine za stanovanje na području Općine Tompojevci, u skladu s posebnom odlukom Općinskog vijeća Općine Tompojevci.

**Općinsko vijeće je bez rasprave, jednoglasno sa 9 glasova „ZA“ donijelo**

**Program utroška sredstava od prodaje obiteljskih kuća u državnom vlasništvu na području Općine Tompojevci u 2022. godini**

**Točka 9.**

*Prijedlog Programa* *socijalne skrbi za 2022. godinu*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković -* Ovim Programom socijalne skrbi, na temelju Zakona o socijalnoj skrbi, planirana su sredstva za sljedeće aktivnosti: Pomoć za podmirenje troškova stanovanja, ostale pomoći obiteljima i kućanstvima i za pomoć za podmirenje troškova ogrijeva (pojašnjeno da Program sadrži sve stavke koje su u provedbi, a jedina nova stavka je božićnice za umirovljenike koje će se isplaćivati na temelju posebne odluke općinskog načelnika ). Planirana vrijednost programa je 197.000,00 kn.

Otvorena rasprava.

Tomislav Panenić – dobivaju li paketiće sva školska djeca ili samo ona koja idu u osnovnu školu Čakovci.

Općinski načelnik – ove godine se primjenjuje stara odluka i dobila su djeca koja idu u Osnovnu školu Čakovci, a neki roditelji su izrazili želju da sami kupe paketić pa su isti podijeljeni zajedno.

**Općinsko vijeće je jednoglasno sa 9 glasova „ZA“ donijelo**

**Program socijalne skrbi za 2022. godinu**

**Točka 10.**

*Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Tompojevci u 2022. g.*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković –* Sredstva za rad političkih stranaka i nezavisnih vijećnika/ca u Općinskom vijeću za 2022. godinu planirana su u iznosu od 12.240. kuna. Za svakog člana Općinskog vijeća utvrđuje se mjesečni iznos sredstava od 100,00 kuna, a za svakog člana Općinskog vijeća podzastupljenog spola (žene) utvrđuje se mjesečni iznos od 110,00 kuna ( do sada je to bilo 83,33 kn mjesečno za vijećnike i 91.66 kn za vijećnice kad je bilo 12 vijećnika, a sada je taj iznos malo povećan jer se smanjio broj vijećnika sa 12 na 10).

**Općinsko vijeće je bez rasprave, jednoglasno sa 9 glasova „ZA“ donijelo**

**Odluku o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Tompojevci u 2022. godini.**

**Točka 11.**

*Prijedlog Proračuna Općine Tompojevci za 2022. i projekcije za 2023****.*** *i 2024****.*** *g.*

Predsjednik vijeća daje riječ Mariji Filipović (izvjestiteljici ove točke).

*Marija Filipović* –planirani prihodi za 2022. g iznose 16.802.740,00 kn najvećim dijelom se planiraju od pomoći u iznosu od 14.109.350,00 kn i to iz državnog proračuna, agencije za plaćanje u poljoprivredi i pomoći temeljem prijenosa sredstava iz EU fondova gdje su se prijavljivali projekti na natječaj, porezni prihodi u iznosu od 1.358.000,00 kn te prihodi od imovine 889.040,00 kn, administrativnih pristojbi 241.050,00 kn, te prihodi od prodaje nefinancijske imovine 200.300,00 kn. Što se tiče rashoda oni iznose 18.196.970,00 kn, odnose se na rashode poslovanja u iznosu od 2.275.660,00 kn, materijalne rashode u iznosu od 2.784.080,00 kn, financijski rashodi od 40.800,00 kn, subvencije poljoprivrednicima i malim poduzetnicima u iznosu od 160.000,00 kn, pomoći dane županijskom i općinskom proračunu u iznosu od 460.000,00 kn, naknade građanima i kućanstvima u iznosu od 361.000,00 kn ostali rashodi od 615.390,00 kn i rashodi za nabavu nefinancijske imovine u iznosu od 11.500.040,00 kn (dječji vrtić Tompojevci, vatrogasni dom Bokšić, oprema za dom Bokšić, radovi na domu kulture u Berku, radovi na domu u Tompojevcima, izgradnja mrtvačnice na pravoslavnom groblju Čakovci, radovi na mrtvačnici u Tompojevcima, izrada projektne dokumentacije za stari dom u Mikluševcima i mađarsku kuću u Čakovcima, radovi na cesti u Berku, informativni kioska u svim naseljima, dječje igralište u Bokšiću i dr.).

Budući da su planirani prihodi manji u odnosu na rashode manjak prihoda će se pokriti iz prenesenog viška prihoda u iznosu od 1.394.230,00 kn. Uz proračun se donose i projekcije za 2023. i 2024. Prihodi za 2023. godinu iznose 15.587.450,00 kn isto toliko i rashodi. Prihodi za 2024. godinu iznose 10.681.680,00 kn isto toliko i rashodi. Prihodi i rashodi su prikazani u općem i posebno dijelu proračuna.

Otvorena rasprava.

Tomislav Panenić – kupovina vozila za koga je planirana ( zašto nije planiran kod JUO, ako je za djelatnike), zašto je povećan iznos za dezinsekciju, za sportsku svlačionicu planirano 0,00 kn, gdje je iznos o kojem se govori, i osvrnuo se na iznos za dionice VTV-a.

*Općinski načelnik, Kata Cvitković i Marija Filipović* – auto je planira za potrebe djelatnika, odluku donosi načelnik pa je zato planirano kod načelnika, sportska svlačionica je prebačena kod programa građenja pa je zato na starom mjestu ostalo 0,00 kn, veći iznos za dezinsekciju je, kako je već rečeno, iz razloga što se planira dva avio tretmana komaraca, a što se tiče VTV, iznos od 50.000,00 kn je planiran za financiranje VTV-a, a ne za dionice, ali to će biti znatno manji iznos u konačnici.

**Općinsko vijeće je sa 7 glasova „ ZA“ i dva glasa „PROTIV“ ( Tomislav Panenić i Zlatko Potočki) donijelo**

**Proračun Općine Tompojevci za 2022. i projekcije za 2023. i 2024. g.**

**Točka 12.**

*Prijedlog Odluke o izvršenju Proračuna Općine Tompojevci za 2022. god*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković* - Sukladno Zakonu o proračunu ovom Odlukom uređuje se struktura prihoda i primitaka te rashoda i izdataka Proračuna općine Tompojevci za 2022., njegovo izvršavanje, upravljanje financijskom i nefinancijskom imovinom, ovlasti općinskog načelnika, te druga pitanja u izvršavanju Proračuna (dodatno pojasnila).

**Općinsko vijeće je, bez rasprave, jednoglasno sa 9 glasova „ZA“ usvojilo:**

**Odluku o izvršenju Proračuna Općine Tompojevci za 2022. g.**

**Točka 13.**

*Prijedlog II. izmjena i dopuna Proračuna Općine Tompojevci za 2021. godinu*

**Točka 15.**

*Prijedlog Odluke o kupovini poslovnih udjela društva VTV d.o.o.*

Predsjednik Općinskog vijeća predlaže da se točka 13. i točka 15. objedine u izlaganju i raspravi iz razloga što su usko povezane. Općinski vijećnici jednoglasno prihvaćaju prijedlog.

Predsjednik Općinskog vijeća daje riječ Općinskom načelniku (izvjestitelju ovih točaka).

Općinski načelnik – II. izmjene i dopune proračuna za 2021. godinu rađene su isključivo zbog kupovine poslovnih udjela VTV d.o.o. od XBX komunikacije d.o.o., Slatina. Predlaže se kupovina jednog poslovnog udjela nominalnog iznosa 45.000,00 kn koji čini 2,2210 % temeljnog kapitala društva „VTV“ d.o.o. s ciljem očuvanja Vinkovačke televizije za koju je interes iskazala i požeško-slavonska županija ( pojašnjava i druge razloge).

Otvorena rasprava.

Tomislav Panenić – Vukovarsko-srijemska županija i grad Vinkovci imaju preko 50 % poslovnih udjela i većinski su vlasnici, mi koristi nećemo imati a povećavamo izdvajanje sredstava (osim promocije načelnika), to je politička odluka HDZ-a.

Zlatko Potočki – nama to ništa ne znači, nemamo koristi, moramo izdvojiti gotov novac iz proračuna. Nije za to.

Slavko Ždinjak – hoćemo li morati potpisati ugovor za izvještavanje.

Općinski načelnik – načelnik sigurno neće koristiti za svoju promociju ( bio je poziv i prije na gostovanje, pa se nije odazvao), politička odluka sigurno nije, jer će poslovne udjele kupiti i općine u kojoj na vlasti nije HDZ, mišljenja je da se u skupštini ( kao i u skupštini vodovoda grada Vukovara) može sudjelovati u raspravi pri donošenju odluka i kreiranju programa VTV-a. Ugovor za izvještavanje se neće potpisivati, ali jedan dio će se financirati radi profita.

Predsjednik Općinskog vijeća daje na glasovanje prvo prijedlog odluke o kupovini poslovnih udjela VTV d.o.o.

**Općinsko vijeće je sa 7 glasova „ ZA“ i dva glasa „PROTIV“ ( Tomislav Panenić i Zlatko Potočki) donijelo** **Odluke o kupovini poslovnih udjela društva VTV d.o.o.**

Predsjednik Općinskog vijeća daje na glasovanje prijedlog II. izmjena i dopuna Proračuna Općine Tompojevci za 2021. godinu

**Općinsko vijeće je sa 7 glasova „ ZA“ i dva glasa „PROTIV“ ( Tomislav Panenić i Zlatko Potočki) donijelo II. izmjene i dopune Proračuna Općine Tompojevci za 2021. godinu**

**Točka 14.**

*Prijedlog Odluke o izboru najpovoljnije ponude za zakup poljoprivrednog zemljišta u vlasništvu Općine Tompojevci*

Predsjednik Općinskog vijeća daje riječ Kati Cvitković (izvjestiteljici ove točke).

Kata Cvitković – na raspisani natječaj (od 8.11.2021. godine) za zakup poljoprivredno zemljište u vlasništvu Općine Tompojevci, za kč. br. 374, k.o. Čakovci, u naravi oranica (dio katoličkog groblja u Čakovcima), površine 4680 m2, početna cijena 1.170,00 kn, pristigle su tri ponude (navodi ponuditelje), a najpovoljnija ponuda je ponuda ponuditelja Dorijana Račmana iz Čakovaca koji je ponudio najvišu zakupninu od 1.500,00 kn.

**Općinsko vijeće je, bez rasprave, jednoglasno sa 9 glasova „ZA“ usvojilo:**

**Odluku o izboru najpovoljnije ponude za zakup poljoprivrednog zemljišta u vlasništvu Općine Tompojevci**

**Točka 16.**

*Zaključak o prihvaćanju Izvješća o stanju u prostoru Općine Tompojevci za razdoblje 2017. – 2020.*

Predsjednik Općinskog vijeća daje riječ Kati Cvitković (izvjestiteljici ove točke).

Kata Cvitković **-** Zakonom je propisana obveza izrade Izvješća za jedinice lokalne samouprave kao četverogodišnji dokument praćenja stanja u prostoru. Općina Tompojevci je posljednje Izvješće usvojila 2013. godine („Službeni vjesnik“ Vukovarsko-srijemske županije 24/13). Izvješće je jedini i osnovi dokument koji prati stanje u prostoru Općine Tompojevci. Osnovna svrha izrade Izvješća je ocjena postojećeg stanja, analiza prostornog razvoja i planiranje razvoja za naredno razdoblje. Cilj izrade Izvješća je planirati i predvidjeti mogući razvoj koji se temelju na postojećim uvjetima. Pri izradi Izvješća korišteni su podatci Ministarstava i nadležnih javnopravnih tijela i osoba koji su propisani Pravilnikom o sadržaju i obveznim prostornim pokazateljima Izvješća te podatci iz Prostornog plana uređenja Općine Tompojevci i dr.

**Općinsko vijeće je, bez rasprave, jednoglasno sa 9 glasova „ZA“ donijelo:**

**Zaključak o prihvaćanju Izvješća o stanju u prostoru Općine Tompojevci**

**za razdoblje 2017. – 2020.**

**Točka 17.**

*Prijedlog Odluke o* *donošenju Procjene rizika od velikih nesreća za Općinu Tompojevci*

Predsjednik Općinskog vijeća daje riječ Andrei Horvatović (izvjestiteljici ove točke).

Andrea Horvatović - na temelju članka 17. Zakona o sustavu CZ i članka 8. stavak 2 Pravilnika o smjernicama za izradu procjene rizika od katastrofa i velikih nesreća, Općina Tompojevci jednom u tri godine donosi Procjenu rizika od velikih nesreća na temelju koje se usklađuje i Plan djelovanja CZ za Općinu Tompojevci. U listopadu je završena revizija Procjene rizika, uglavnom je bilo sitnih izmjena kod adresa i brojeva telefona, podataka o OŠ Čakovci, a promijenile su se: Odluka o imenovanju članova stožera CZ Općine Tompojevci (načelnik općine ujedno mora biti i načelnik stožera), Odluka o imenovanju Povjerenika Crvenog križa za Općinu Tompojevci (imenovan je Antun Lukić).

**Općinsko vijeće je, bez rasprave, jednoglasno sa 9 glasova „ZA“ donijelo:**

**Odluku o donošenju Procjene rizika od velikih nesreća za Općinu Tompojevci**

**Točka 18.**

*Analiza stanja sustava civilne zaštite na području Općine Tompojevci u 2021.g.*

Predsjednik Općinskog vijeća daje riječ Andrei Horvatović (izvjestiteljici ove točke).

Andrea Horvatović - što se tiče Analize stanja sustava CZ na području Općine Tompojevci za 2021. godinu, bilo je najviše fokusa na trenutno stanje u vezi COVID-19. Djelovali smo u skladu s Odlukama Stožera CZ RH. Svaki ponedjeljak se šalje izvješće o angažiranim snagama, a svakodnevno izvješće o provedenim mjerama, informiramo mještane o novim odlukama koje stupaju na snagu. Dana 25. rujna 2021.g. održana je vježba „Šumski požar Jelaš“ gdje je Općina Tompojevci bila organizator u suradnji s općinama Lovas i Tovarnik. Općinski načelnik, ujedno i načelnik Stožera civilne zaštite Općine Tompojevci prošao je osposobljavanje 07. prosinca 2021. godine u Osijeku.

**Općinsko vijeće je, bez rasprave, jednoglasno sa 9 glasova „ZA“ usvojilo:**

**Analizu stanja sustava civilne zaštite na području Općine Tompojevci u 2021.g.**

**Točka 19.**

*Godišnji plan razvoja sustava civilne zaštite na području Općine Tompojevci za 2022. g.*

Predsjednik Općinskog vijeća daje riječ Andrei Horvatović (izvjestiteljici ove točke).

Andrea Horvatović - Plan razvoja sustava civilne zaštite Općine Tompojevci za 2022. godinu ima za cilj integriranje političkih, ekonomskih, sigurnosnih, infrastrukturalnih, socijalnih, društvenih i drugih procesa radi sprječavanja ili smanjenja ugroza i vjerojatnosti od bilo kojeg rizika. Ostvarivost ovog Plana razvoja povezan je sa mogućnostima financijskih sredstava u Proračunu Općine Tompojevci koji će se odvojiti za sve subjekte u sustavu Civilne zaštite.

Operativne snage civilne zaštite i vatrogastva na području Općine Tompojevci potrebno je osposobljavati i provoditi liječničke preglede kako bi mogli izvršavati zadatke i što brže djelovati u slučaju nesreće/katastrofe.

Osposobljavanje člana Stožera CZ Općine Tompojevci, koji nema uvjerenje, planirano je za 08. travanj 2022. godine.

**Općinsko vijeće je, bez rasprave, jednoglasno sa 9 glasova „ZA“ usvojilo:**

**Godišnji plan razvoja sustava civilne zaštite na području Općine Tompojevci za 2022. g.**

Pitanja i prijedlozi

Tomislav Panenić – prije izrade projektne dokumentacije za stari dom u Mikluševcima, treba provjeriti statiku tog objekta, upozorava na neprohodnost staza i potrebu za upozorenjem vlasnika na obvezu čišćenja staza ispred svojih objekata.

Općinski načelnik – pita Zlatka Potočkog i Tomislava Panenića zašto nisu podržali proračun, koji je razlog? Oni odgovaraju da je to zbog dionica VTV-a.

Amalija Lovrić – upozorava na blatnu cestu i neprohodnost staza s lijeve strane u ulici Bana Jelačić, čišćenje snijega nije odrađeno profesionalno (snijeg nabacan na prilaze kuća, starije osobe to ne mogu očistiti). Predlaže da se zatraži od ŽUC-a postavljanje branika uz cestu kod Lovačkog doma na cesti između Tompojevaca i Čakovaca (bilo dosta slijetanja automobila na tom dijelu). Najavila odjavu prebivališta iz Tompojevaca, a samim tim i prestanak obnašanja dužnosti vijećnika u Općinskom vijeću (ovo je zadnja sjednica na kojoj je nazočna), pa zaželila svim uspjeh u budućem radu.

Općinski načelnik – žao mu je što odlazi s našeg područja, a ŽUC-u će biti upućen dopis, a čišćenje snijega je profesionalno obavljeno (pojašnjava da je i on to nekad radio pa prenosi svoja iskustva).

Što se tiče ceste, i sam je upozorio izvođače radova (koji rade na izgradnji zida kod tematskog parka) da iza sebe očiste.

Oko čišćenja staza i prije izgrađenih staza (vremenskih uvjeta, kvalitete radova, izvođača, poslova nadzora i dr.), koje su sad u lošem stanju u raspravu se uključuju Tomislav Panenić, Općinski načelnik i Predsjednik općinskog vijeća, koji naglašava da je puno više novca potrošeno na staze koje sad loše izgledaju nego u kupovinu dionica VTV-a.

Slavko Ždinjak – govori o lošem stanju županijskih cesta (treba tražiti da se poprave) i potrebi izmjene vodovodne mreže u Mikluševcima koja je u jako lošem stanju.

Općinski načelnik – u proračunu smo predvidjeli sufinanciranje izrade projektne dokumentacije za vodovodnu mrežu u Mikluševcima u iznosu od 30.000,00 kuna, ostala sredstva treba osigurati Vodovod grada Vukovara ( vlasnik vodovodne mreže).

KLASA: 021-05/21-01/15

URBROJ: 2196/07-02-21-8

Zapisnik vodila Predsjednik Općinskog vijeća

Kata Cvitković Ivan Štefanac